Viktor Ahlmann starter for første gang i karrieren inde for AaB, når de danske mestre fredag aften møder Randers på hjemmebane. Til gengæld er Nicklas Helenius bænket. 19-årige Ahlmann blev rykket op i førsteholdstruppen før denne sæson. Han er blevet skiftet ind i to Superliga-kampe og har i alt kun 22 minutters Superliga-erfaring i benene. Fredag aften skal han forsøge at score mål for AaB, når han starter i angrebet i hjemmekampen mod Randers FC. Nicklas Helenius, som har scoret tre mål i otte Superliga-kampe i denne sæson, må se til fra bænken, når AaB skal forsøge at hente den første hjemmesejr over Randers i mere end to år. Se AaB's startopstilling her

Opsummering:
Nicklas Helenius må tage plads på bænken, mens 19-årige Viktor Ahlmann starter inde for første gang for AaB i fredagens kamp mod Randers.